Телеканал “Белсат” першым нумарам даў сюжэт пра прамовы Парашэнкі і Пуціна ў Мілане, дзе былі зафіксаваныя парушэнні стандартаў балансу думак, аддзялення фактаў ад бумак, даставернасці, а таксама выкарыстаны элементы эмацыйных сцэнаў (аўтар матэрыялу асобна адзначыў, што “журналісты зьвярнулі ўвагу, што Уладзімер Пуцін быў адзіным, хто карыстаўся слухаўкамі з перакладам пад час перамоваў”). Телеканал “Белсат” таксама зрабіў матэрыял з нагоды прэс-канфэрэнцыі Аляксандра Лукашэнкі. Ягоная працягласць склала 2 хв. 56 с. У адрозненні ад дзяржаўных каналаў з іх нерэфлексіўнай рэпрэзэнтацыяй з выразным кампліментарным ухілам, “Белсат” зрабіў спробу разгледзець з’яву ў кантэксце і вылучыць тэндэнцыі і рытарычныя трансфармацыі, дадаўшы таксама камэнтар эксперта (палітолага). Тым ня менш, ні вядоўца, ні аўтар сюжэта не ўстрымаліся ад ацэнак і суб’ектыўных заўвагаў, чым парушылі стандар аддзялення фактаў ад думак. Таксама ў матэрыялы зафіксаваныя парушэнні стандартаў даставернасці і дакладнасці.